**УТВЪРЖДАВАМ:**

**ИВАЙЛО ЙОТКОВ**

*Директор на РИОСВ – Пловдив*

**ДОКЛАД**

**за извършена комплексна проверка**

**На основание**: План за контролната дейност за 2024 год. на РИОСВ – Пловдив, утвърден от Министъра на околната среда и водите, Заповед № РД-24/01.02.2024 год., Заповед № 309/21.10.2024 год. за изменение и допълнение на Заповед № РД -203/04.07.2024 год. и Заповед № РД-316/25.10.2024 год. на Директора на РИОСВ – Пловдив.

**Дата на извършване на проверката:** 13.11.2024 год.

**Обект** – Площадка Калофер – ОП 550

с **местонахождение**: Площадка Калофер- ПИ с идентификатор 35496.200.639 и ПИ с идентификатор 35496.200.5 по кадастралните карти и кадастралните регистри на град Калофер, Община Карлово

**собственост** на „СКФ БЕРИНГС БЪЛГАРИЯ” ЕАД

**I. Цел на проверката:**

Основна цел на проверката е установяване нивото и степента на съответствие на дейността в обекта с изискванията на екологичното законодателство, както следва:

* Закон за водите
* Закон за управление на отпадъците
* Закон за защита от вредното въздействие на химичните вещества и смеси

и подзаконовите нормативни актове към тях.

**II. Проверени инсталации:**

„СКФ Берингс България“ ЕАД е предприятие с предмет на дейност – производство на каучукови и метални изделия – компоненти за асамблиране (вграждане) в други машини и съоръжения.

На територията на обекта са проверени:

* Цех за фосфатиране;
* Цех за екструдиране на каучукови заготовки;
* Цех за производство на метални заготовки;
* Спомагателни цехове;
* Склад за химични вещества;
* Склад за запалими вещества с ограничен достъп;
* Площадки за съхранение на различни видове отпадъци;
* ПСОВ за пречистване на битово-фекални отпадъчни води, пречиствателно съоръжение – утаител за пречистване на производствени отпадъчни води
* Евапоратор за пречистване на производствени отпадъчни води

**III. Констатации от проверката по компоненти и фактори на околната среда:**

1. **По компонент „Води“ /отпадъчни/** -

Дружеството «СКФ Берингс България» ЕАД за производствената си площадка в гр. Калофер притежава разрешително за ползване на повърхностен воден обект – река Тунджа за заустване на пречистени отпадъчни води.

На обекта се формират битово-фекални отпадъчни, които се пречистват в ЛПСОВ с биологично стъпало. Образуваните производствени отпадъчни води от участък фосфатиране и линия за измиване на матрици постъпват за пречистване в инсталация за рециклиране на процесна вода (евапоратор). Пречистената вода се използва повторно в затворен цикъл и остава в системата. Отадъчните води от другите производствени отделения след утаител се заустват във водоприемника – река Тунджа. В момента на проверката дружеството работи по изграждане на коалесцентен сепаратор за нефтопродукти за дъждовните отпадъчни води, което е заложено като условие в разрешителното за заустване.

Дружеството изпълнява условията, заложени в разрешителното за заустване, изпълнява собствения мониторинг, представя протоколи от проведени анализи, според заложената честота. Пунктовете за мониторинг са обозначени, пробонабирането и анализите се извършват от акредитирана лаборатория.

1. **„Опасни химични вещества и смеси и управление на риска “**

За основната си дейност в обекта – производство на каучукови уплътнения и метални компоненти се употребяват химични вещества и смеси, включително класифицирани като опасни. Всички опасни химични вещества и смеси се доставят в обекта от български доставчици и доставчици от Европейския съюз. При проверката са представени информационни листове за безопасност, които отговарят на изискванията на Регламент (ЕС) 2020/878 на Комисията от 18.06.2020г. за изменение на приложение II към Регламент (ЕО) № 1907/2006 относно регистрацията, оценката, разрешаването и ограничаването на химикали (REACH).

Представен е списък на използваните химични вещества и препарати в „СКФ Берингс България“ ЕАД през 2024г. Представена е Заповед за определяне на отговорни лица, имащи право на достъп до складовете с опасни химични вещества и смеси. Извършен е обход, при който се констатира, че ОХВ и смеси се суъхраняват в обособени складове с ограничен достъп.

1. **По фактор „Отпадъци“:**

За генерираните от производствената дейност отпадъци, дружеството е извършило класификация и притежава утвърдени от Директора на РИОСВ Пловдив работни листове за класификация на отпадъците, съгласно изискванията на Наредба №2/2014г. Отчетността за дейности с отпадъци се води съгласно изискванията на Наредба №1/2014г. в ел. система (НИСО) редовно и коректно. Годишният отчет за дейности с отпадъци за 2023г. по съответните приложения е подаден чрез НИСО в срок.

При извършения обход се установи, че дружеството е осигурило места и сидове, обозначени с табели за съответния код отпадък за временно съхранение на генерираните производствени отпадъци до предаването им на лица, притежаващи документ по чл. 35 от ЗУО за последващо третиране. Опасните отпадъци се съхраняват в обособено помещение с ограничен достъп.

Произведените на площадката изделия (компоненти) се опаковат в многократни опаковки и се предават на други подразделения на дружеството за последващи действия. Опаковани изделия от обекта не се предлагат за продажба на крайни потребители.

**IV. Предписания, срокове за изпълнение, отговорници:**

Във връзка с направените констатации на дружеството са дадени предписания да се представи пред РИОСВ Пловдив оценка за безопасността на съхранение на опасни химични вещества и смеси по чл. 9 от Наредба за реда и начина на съхранение на ОХВ и смеси съобразно формата, утвърден със Заповед на Министъра на околната среда и водите. За изпълнението на дадените предписания ще бъде извършен последващ контрол.

**V. Съответствие, последващ контрол:** При извършената проверка не са установени нарушения на екологичното законодателство по проверяваните компоненти и фактори на въздействие.